_:n06bf3f0043e843cea1a4505f84a11b56xb0
<http://schema.org/articleBody>
"Chatra: अफीम तस्करों के खिलाफ चतरा पुलिस की कार्रवाई लगातार जारी है. एसपीडी समझा के नेतृत्व में पुलिस की टीम ने छापेमारी करते हुए 25 लाख के अफीम के साथ एक तस्कर को गिरफ्तार किया है.\r\n\r\nएसपी ऋषव कुमार झा को मिली गुप्त सूचना के आधार पर सदर थाना पुलिस ने लोवागाड़ा गांव से 26 किलो अफीम के साथ एक तस्कर को गिरफ्तार किया है. गिरफ्तार तस्कर नीतीश कुमार वर्मा से पूछताछ के बाद उसे जेल भेज दिया गया है. बरामद अफीम की अनुमानित कीमत 25 लाख रुपये बतायी जा रही है.\r\n\r\nइसे भी पढ़ें- #Corona : पलामू से 4, कोडरमा व जमशेदपुर से 1-1 कोरोना पॉजिटिव मिले, झारखंड में संख्या 187 तक पहुंची\r\nएसपी को मिली थी गुप्त सूचना\r\nएसपी ऋषव कुमार झा को गुप्त सूचना मिली थी कि लाेवागाड़ा गांव निवासी नीतीश कुमार वर्मा के घर में तस्करी के उद्देश्य से भारी मात्रा में अफीम रखा हुआ है.\r\n\r\nएसपी ने एसडीपीओ के नेतृत्व में एक पुलिस टीम का गठन किया. पुलिस की टीम ने उसके घर की तलाशी ली. तलाशी के क्रम में 26 किलो अफीम बरामद हुआ पुलिस ने मौके पर से ही उसे गिरफ्तार कर लिया.\r\n\r\nइसे भी पढ़ें- बयानबाजी ही करते रहे शिक्षा मंत्री जगरनाथ महतो, निर्देश के 17 दिन बाद भी नहीं बनी फीस निर्धारण कमेटी\r\nपिछले 3 दिनों में 75 लाख के अफीम बरामद\r\nचतरा पुलिस ने पिछले 3 दिनों में एसपी ऋषभ झा के नेतृत्व में चतरा पुलिस ने कार्रवाई करते हुए 75 लाख के रुपये की अफीम बरामद की है. मालूम हो कि 11 मई को पुलिस ने बेंगो खुर्द एवम सहातू में छापेमारी कर 57 किलो तरल अवस्था में अवैध अफीम, 64 किलो डोडा व करीब 150 किलो गांजा बरामद किया है. इस दौरान पुलिस ने दो तस्करों को भी गिरफ्तार किया. बरामद किये गये अफीम की बाजार में कीमत करीब 50 लाख रुपये गयी गयी है.\r\n\r\nइसे भी पढ़ें- रघुवर सरकार में होती थी नेताओं की निगरानी, कांके रोड में खुला था स्पेशल ब्रांच का अवैध ऑफिस, CID में होती थी फोन टेपिंग- सरयू राय"
<https://newswing.com/chatra-smuggler-arrested-opium-worth-rs-25-lakh/177096/>